Mand truede sig sent tirsdag aften til penge i en Nettobutik i Løgstør.

En maskeret mand begik tirsdag aften et såkaldt kassedyk mod Netto på Limfjordsvej i Løgstør. Manden kom ind i butikken kort før klokken 22 og slap af sted med et mindre kontantbeløb. Han beskrives som 170-180 centimeter høj, almindelig af bygning og iført en grå hættetrøje og sorte bukser. Han havde et tørklæde for ansigtet og så bar han på en rød og hvid Fakta-pose. Nordjyllands Politi hører på telefon 114 gerne fra vidner, der har set manden.